Sciant præsentes et posteri quod ego Guido comes Niv. laudavi et concessi ecclesiæ S. Stephani de Niverno et Bernardo ejusdem ecclesiæ tunc priori, quod marallum suum et nuncius maralli sui publice clamaret per totam villam Nivernensem, et curreret sicut cœteri nuncii qui meos habent marallos, statuens deinceps et inhibens ne quis nuncio ecclesiæ deferenti marallum impedimentum ullum facere præsumat. Quod ut perpetuæ stabilitatis obtineat munimentum, præsentis scripti patrocinio muniri et sigilli mei impressione roboravi. Hujus testes sunt, Thomas clericus, Stephanus de Petrapertusia, Abbo vicecomes, Regnaudus de Marchia, Theobaudus de Conessa, Stephanus Thibaut tunc prepositus Nivernensis, Hugo, Roclenus de Montepodio, Beraudus, Guitonellus, Bastum, Hugo de Charusi. Actum est hoc Nivernis anno verbi incarnati mº centesimo septuagesimo tertio.